b'\n_START_ARTICLE_\nThe Robber Bride\n_START_SECTION_\nArgument\n_START_PARAGRAPH_\nDurant una eixida per Toronto tres amigues es troben amb Zenia, una antiga companya de classe que creien morta. Zenia, en el passat els havia furtat, un per un, els seus respectius pretendents. Les havia enganyades contant-los una versi\xc3\xb3 diferent de la seua vida, feta a mida per a cadascuna de les tres. Per descomptat, cap versi\xc3\xb3 de la vida de Zenia \xc3\xa9s vertadera, i el lector sap el mateix que els personatges. Les tra\xc3\xafcions que havien patit eren precisament el punt en com\xc3\xba de les tres amigues. De fet, fou despr\xc3\xa9s que ella morira, que quedaven per dinar cada mes. Les tres s\xe2\x80\x99enfrontaran a Zenia, i ella els explicar\xc3\xa0 que cadascuna t\xc3\xa9 el que s\xe2\x80\x99ha merescut.\n_START_SECTION_\nTemes\n_START_PARAGRAPH_\nLa novel\xc2\xb7la alterna entre el present i flashbacks que ofereixen els punts de vista de Tony, de Charis i Ros, respectivament. Com altres obres d\xe2\x80\x99Atwood, aquesta tracta de la lluita pel poder entre h\xc3\xb2mens i dones. Tamb\xc3\xa9 \xc3\xa9s una reflexi\xc3\xb3 de la naturalesa de l\xe2\x80\x99amistat, del poder, i de la confian\xc3\xa7a entre dones. El personatge de Zenia es pot entendre com l\xe2\x80\x99extrem de la dona que ha assolit poder, que s\xe2\x80\x99aprofita de la solidaritat entre dones; tamb\xc3\xa9 com a una mercen\xc3\xa0ria interessada que de manera astuta utilitza la \xe2\x80\x9cguerra entre sexes\xe2\x80\x9d per tal d\xe2\x80\x99assolir els seus propis interessos. Una possible lectura seria que Zenia f\xc3\xb3ra una mena d\xe2\x80\x99\xc3\xa0ngel de la guarda de les dones, que les salva d\xe2\x80\x99h\xc3\xb2mens que no les mereixen.\n_START_SECTION_\nPremis i adaptacions\n_START_PARAGRAPH_\nAquesta novel\xc2\xb7la es va adaptar al cinema el 2007. Va ser finalista del Premi Governor General el 1994.'